Matti Saastamoinen

Veli Matti Saastamoinen (23. joulukuuta 1923 Keitele – 15. maaliskuuta 2009 Iisalmi) oli juristi ja kaupunkineuvos, joka toimi Iisalmen kaupunginjohtajana yli 20 vuotta.    

Matti Saastamoisen vanhemmat olivat Matti ja Anna Saastamoinen ja puoliso vuodesta 1952 Eila Alli Savolainen. Saastamoinen tuli ylioppilaaksi Raudaskylän lukiosta 1944 ja suoritti ylemmän oikeustutkinnon Helsingin yliopistossa 1950. Varatuomarin arvon hän sai 1957. Saastamoinen toimi Karstulan veropiirin verolautakunnan puheenjohtajana 1951–1952 ja Iisalmen 1953–1958. Hän oli Iisalmen maalaiskunnan kunnanjohtaja 1958–1963 ja Iisalmen kaupunginjohtaja 1963–1986. Saastamoinen sai kaupunkineuvoksen arvon vuonna 1980.

Lähteet 

 Suomalaiset juristit
 Suomalaiset virkamiehet
 Suomen kunnanjohtajat ja pormestarit
 Iisalmen kaupunginjohtajat
 Vuonna 1923 syntyneet
 Vuonna 2009 kuolleet